b'\n_START_ARTICLE_\nSifilis\n_START_SECTION_\nZnaki in simptomi\n_START_PARAGRAPH_\nSifilis pozna \xc5\xa1tiri faze: primarno, sekundarno, latentno in terciarno fazo. in se lahko pojavi v prirojeni obliki. Sir William Osler ga je imenoval "veliki posnemovalec", ker lahko nastopa v toliko razli\xc4\x8dnih oblikah.\n_START_SECTION_\nPrimarna faza\n_START_PARAGRAPH_\nPrimarni sifilis se dobi obi\xc4\x8dajno v neposrednem spolnem stiku z nalezljivimi lezijami druge osebe. Pribli\xc5\xbeno po treh dneh do treh mesecih po za\xc4\x8detni izpostavljenosti (povpre\xc4\x8dno po 21 dneh) se na mestu stika pojavi na ko\xc5\xbei razjeda, tako imenovani \xc4\x8dankar. Obi\xc4\x8dajno je to (pri 40% primerov) enojna, trda, nebole\xc4\x8da, nesrbe\xc4\x8da razjeda ko\xc5\xbee s \xc4\x8disto osnovo in ostrimi mejami, velikosti 0,3\xc2\xa0-\xc2\xa03,0\xc2\xa0cm. Razjeda pa ima lahko skoraj poljubno obliko. V klasi\xc4\x8dni obliki se pojavi kot makula, ki se razvije v papulo in kon\xc4\x8dno do  erozijo ali  razjedo. Ob\xc4\x8dasno so lahko prisotne ve\xc4\x8dkratne razjede (~ 40\xc2\xa0%), pri \xc4\x8demer so pogostej\xc5\xa1e pri bolnikih s so\xc4\x8dasno oku\xc5\xbebo z virusom HIV.  Razjede so lahko bole\xc4\x8de ali mehke(30%),  in se lahko pojavijo izven spolovil (2-7\xc2\xa0%).  Najpogostej\xc5\xa1e mesto je pri \xc5\xbeenskah materni\xc4\x8dni vrat (44\xc2\xa0%), penis pri heteroseksualnih mo\xc5\xa1kih (99\xc2\xa0%), in relativno pogosto analno in rektalno pri mo\xc5\xa1kih, ki imajo spolne odnose z mo\xc5\xa1kimi (34\xc2\xa0%). Pogosto (80%) na mestu oku\xc5\xbebe pride do pove\xc4\x8danih bezgavk  po sedmih do desetih dneh po nastanku razjede. Lezija lahko traja tri do \xc5\xa1est tednov, \xc4\x8de se je ne zdravi.\n_START_SECTION_\nSekundarna faza\n_START_PARAGRAPH_\nDo pojava sekundarnega sifilisa pride pribli\xc5\xbeno 4-10 tednov po primarni oku\xc5\xbebi. Sekundarna bolezen se kot je znano ka\xc5\xbee na mnogih razli\xc4\x8dnih na\xc4\x8dinov, simptomi najpogosteje vklju\xc4\x8dujejo ko\xc5\xbeo, sluznice in bezgavke. Trup in okon\xc4\x8dine, med drugim dlani in podplate, lahko pokriva simetri\xc4\x8den, ro\xc5\xbenat izpu\xc5\xa1\xc4\x8daj, ki ne srbi. Izpu\xc5\xa1\xc4\x8daj lahko postane makulopapulozni ali  pustularni.  To so lahko ploske, \xc5\xa1iroke, belkaste razjede, podobne bradavicam, znane kot condiloma latum na sluznicah. V vseh teh lezijah se skrivajo bakterijo, tako da so ku\xc5\xbene. Drugi simptomi so lahko med drugim vro\xc4\x8dina, vneto grlo, slabo po\xc4\x8dutje, izguba te\xc5\xbee, izpadanje las in glavobol. Redki znaki so lahko hepatitis, obolenje ledvic, artritis, periostitis, opti\xc4\x8dni nevritis, uveitis in intersticijski keratitis. Akutni simptomi obi\xc4\x8dajno izginejo po treh do \xc5\xa1estih tednih; vendar pa lahko pri 25\xc2\xa0% prizadetih pride do ponovitve sekundarnih simptomov. Veliko ljudi, pri katerih se ugotovi sekundarni sifilis (40-85\xc2\xa0% \xc5\xbeensk, 20-65\xc2\xa0% mo\xc5\xa1kih), o tem, da bi imeli predhodno za primarni sifilis zna\xc4\x8dilni \xc4\x8dankar, ne poro\xc4\x8da\n_START_SECTION_\nLatentna faza\n_START_PARAGRAPH_\nLatentni sifilis je opredeljen kot oblika, pri kateri je prisoten  serolo\xc5\xa1ki dokaz za oku\xc5\xbebo, vendar brez znakov bolezni. V Zdru\xc5\xbeenih dr\xc5\xbeavah Amerike to fazo dodatno delijo na zgodnjo (manj kot 1 leto po sekundarnem sifilisu) in pozno obliko (ve\xc4\x8d kot 1 leto po sekundarnem sifilisu). Zdru\xc5\xbeeno kraljestvo kot mejo med zgodnjim in poznim latentnim sifilisom postavlja dve leti po sekundarnem sifilisu. Zgodnji latentni sifilis lahko ka\xc5\xbee ponovitve simptomov.  Pozni latentni sifilis je brez simptomov in ni tako nalezljiv kot zgodnji latentni sifilis.\n_START_SECTION_\nTerciarna faza\n_START_PARAGRAPH_\nTerciarni sifilis se lahko pojavi pribli\xc5\xbeno 3 do 15 let po prvotni oku\xc5\xbebi in se lahko razdeli v tri razli\xc4\x8dne oblike: gumatozen sifilizom (15\xc2\xa0%), kasen nevrosifilis (6,5\xc2\xa0%) in kardiovaskularni sifilis (10\xc2\xa0%). \xc4\x8ce se bolezni ne zdravi, lahko tretjina oku\xc5\xbeenih razvije terciarno obliko. Ljudje s terciarnim sifilisom niso ku\xc5\xbeni._NEWLINE_Gumatozni ali benigni sifilis se pojavlja 1 do 46\xc2\xa0let po za\xc4\x8detni oku\xc5\xbebi, s povpre\xc4\x8djem 15 let.  Za to stanje je zna\xc4\x8dilen nastanek kroni\xc4\x8dnih gum, to je mehkih, tumorjem podobnih vnetnih krogel, ki se lahko po velikosti znatno razlikujejo Tipi\xc4\x8dno prizadevajo ko\xc5\xbeo, kosti in jetra, se pa lahko pojavijo kjerkoli._NEWLINE_Pri nevrosifilisu gre za oku\xc5\xbebo, ki napada centralni \xc5\xbeiv\xc4\x8dni sistem. Lahko se pojavi zgodaj, bodisi asimptomatsko bodisi kot sifiliti\xc4\x8dni meningitis, ali pozno, kot meningovaskularni sifilis, splo\xc5\xa1na pareza ali tabes dorsalis, ki je povezan s poslab\xc5\xa1anim \xc4\x8dutom za ravnote\xc5\xbeje in \xc5\xbego\xc4\x8dimi bole\xc4\x8dinami v spodnjih okon\xc4\x8dinah.  Do poznega nevrosifilisa obi\xc4\x8dajno pride 4-25 let po za\xc4\x8detni oku\xc5\xbebi.  Meningovaskularni sifilis se obi\xc4\x8dajno javlja z apatijo in napadi in splo\xc5\xa1no parezo, ki so spremljata demenca in tabes dorsalis. Prav tako lahko pride do zenic Argyll Robertsona; zenice se pri tem obojenstransko zo\xc5\xbeijo, kadar se prizadeta oseba osredoto\xc4\x8da na predmete v bli\xc5\xbeini, \xc4\x8de pa je oseba izpostavljena mo\xc4\x8dni svetlobi, se pa ne zo\xc5\xbeijo._NEWLINE_Kardiovaskularni sifilis se po navadi pojavi 10-30 let po prvotni oku\xc5\xbebi.  Najpogostej\xc5\xa1i zaplet je sifiliti\xc4\x8dni aortitis, pri \xc4\x8demer lahko nastane anevrizma aorte.\n_START_SECTION_\nPrirojena oblika\n_START_PARAGRAPH_\nPrirojeni sifilis je bolezen, s katero se je prizadeta oseba oku\xc5\xbeila med nose\xc4\x8dnostjo ali ob rojstvu. Dve tretjini sifiliti\xc4\x8dnih otrok se rodi brez simptomov. Obi\xc4\x8dajni simptomi -  razvijejo se v prvih nekaj letih \xc5\xbeivljenja -\xc2\xa0: hepatosplenomegalija (70\xc2\xa0%), izpu\xc5\xa1\xc4\x8daj (70\xc2\xa0%), vro\xc4\x8dina (40%), nevrosifiliis (20\xc2\xa0%), in pnevmonitis (20\xc2\xa0%). \xc4\x8ce se bolezni ne zdravi, lahko pride v 40\xc2\xa0% do poznega prirojenega sifilisa, med drugim z deformacijo v obliki sedlastega nosu, Higoumenakisovega znaka, sabljasto \xc4\x8deljustjo, ali Cluttonovimi sklepi.\n_START_SECTION_\nPrenos\n_START_PARAGRAPH_\nSifilis se prena\xc5\xa1a predvsem s spolnim stikom ali v nose\xc4\x8dnosti od matere na njen plod; spiroheta lahko prehaja skozi nedotaknjeno sluznico ali ogro\xc5\xbeeno ko\xc5\xbeo. Bolezen je tako prenosljiva s poljubljanjem v bli\xc5\xbeini lezije, kot tudi z oralnim, vaginalnim in analnim seksom. Pribli\xc5\xbeno 30 do 60\xc2\xa0% oseb, izpostavljenih primarnemu ali sekundarnemu sifilisu, se oku#i z boleznijo. Kako nalezljiva je bolezen. ponazarja dejstvo, da ima posameznik, cepljen z ne ve\xc4\x8d kot 57 organizmi, 50% verjetnost, da se oku\xc5\xbei.  Ve\xc4\x8dina (60\xc2\xa0%) novih primerov v ZDA do mo\xc5\xa1ki, ki imajo spolne odnose z mo\xc5\xa1kimi.  Lahko se prena\xc5\xa1a z izdelki iz krvi. Kri pa se v \xc5\xa1tevilnih dr\xc5\xbeavah testira, tako da je tveganje po tej poti nizko.  Tveganje za prenos prek delitve igel je se zdi omejeno. _NEWLINE_Na splo\xc5\xa1no sifilisa ni mogo\xc4\x8de dobiti prek strani\xc5\xa1\xc4\x8dnih sede\xc5\xbeev, vsakodnevnih dejavnosti, vro\xc4\x8de kadi ali obojestranske uporabe jedilnega pribora ali obla\xc4\x8dil. Vzrok je predvsem hitra smrt bakterije izven telesa, tako da je prenos prek  predmetov zelo ote\xc5\xbeen.\n_START_SECTION_\nDiagnoza\n_START_PARAGRAPH_\nV zgodnji fazi obolenja je sifilis te\xc5\xbeko diagnosticirati. Diagnoza se potrjuje s pomo\xc4\x8djo krvnih testov ali z neposrednim izvidom (mikroskopija).  Krvni testi se uporabljajo bolj pogosto, saj jih je la\xc5\xbee izvesti. Diagnosti\xc4\x8dni testi pa ne morejo razlikovati med fazami bolezni.\n_START_SECTION_\nKrvni testi\n_START_PARAGRAPH_\nKrvni testi se delijo na  ne-treponemske in treponemske teste. Netreponemski testi se prvi uporabljajo in vklju\xc4\x8dujejo VDRL - Raziskovalni laboratorij za spolne bolezni -  test in hitri plazemski reaginski test. Ti testi pa so ob\xc4\x8dasno  la\xc5\xbeno pozitivni, tako da jih je treba potrditi s preizkusom na treponeme, kot recimo s testom TPHA (aglutinacija delcev treponeme pallidum) ali s testom vpijanja protiteles na treponeme v fluorescenci (FTA-ABS). La\xc5\xbeni pozitivni izidi so mo\xc5\xbeni tudi v ne-treponemskih testih na nekatere virusne oku\xc5\xbebe, kot so norice in o\xc5\xa1pice, kot tudi pri limfomu, tuberkulozi, malariji, endokarditisu, obolenju vezivnega tkiva in nose\xc4\x8dnosti. Testi protiteles na treponeme navadno postanejo pozitivni dva do pet tednov po za\xc4\x8detni oku\xc5\xbebi. Nevrosifilis se diagnosticira v primeru velikega \xc5\xa1tevila levkocitov (predvsem za limfocitov) in visoke ravni beljakovin v likvorju pri primerih prepoznane oku\xc5\xbebe s sifilisom.\n_START_SECTION_\nNeposredno testiranje\n_START_PARAGRAPH_\nZa takoj\xc5\xa1njo diagnozo se lahko uporabi mikroskopija v temnem polju serumske teko\xc4\x8dine iz \xc4\x8dankra.  Bolni\xc5\xa1nice pa nimajo vedno opreme ali izku\xc5\xa1enih uslu\xc5\xbebencev, ki bi lahko testiranje opravili v zahtevanih 10 minutah po pridobitvi vzorca. Za  ob\xc4\x8dutljivost poro\xc4\x8dajo, da zna\xc5\xa1a skoraj 80\xc2\xa0%, tako da je mogo\xc4\x8de diagnozo le potrjevati, ne pa je tudi izklju\xc4\x8diti.  Na vzorcu iz razjede je mogo\xc4\x8de opraviti dva druga preizkusa: testiranje na protitelesa z neposredno fluorescenco in test  veri\xc5\xbene pomno\xc5\xbeitve nukleinske kisline.  Test z neposredno fluorescenco uporablja protitelesa z oznako na fluorescein, ki se ve\xc5\xbeejo na za sifilis zna\xc4\x8dilne beljakovine, test veri\xc5\xbene pomno\xc5\xbeitve pa uporablja tehnike, kot je veri\xc5\xbena reakcija s polimerazo, ki odkriva prisotnost za sifilis specifi\xc4\x8dnih genov.  Ti testi so \xc4\x8dasovno manj ob\xc4\x8dutljivi, saj za diagnozo ne potrebujejo \xc5\xbeivih bakterij.\n_START_SECTION_\nPreventiva\n_START_PARAGRAPH_\nOd 2010 \xc5\xa1e ni na voljo cepiva proti sifilisu. Vzdr\xc5\xbenost, kar se intimnega fizi\xc4\x8dnega stika z oku\xc5\xbeeno osebo ti\xc4\x8de, u\xc4\x8dinkovito zmanj\xc5\xa1uje prenos sifilisa, prav tako tudi pravilna uporaba kondoma iz lateksa. Uporaba kondoma pa tveganja ne zmanj\xc5\xa1a popolnoma. Ameri\xc5\xa1ki Center za nadzor in prepre\xc4\x8devanje bolezni priporo\xc4\x8da dolgoro\xc4\x8den in obojestransko monogamen odnos z neoku\xc5\xbeenim partnerjem in svetuje, izogibati se snovem, kot so  alkohol in druge droge, ki nevarnost za tvegano spolno vedenje zvi\xc5\xa1ujejo._NEWLINE_Prirojen sifilis pri novorojen\xc4\x8dkih se lahko prepre\xc4\x8di s testiranjem mater v zgodnji nose\xc4\x8dnosti in z zdravljenjem oku\xc5\xbeenih oseb. Delovna skupina za za\xc5\xa1\xc4\x8ditne slu\xc5\xbebe ZDA (USPSTF) zelo priporo\xc4\x8da pregled za vse nose\xc4\x8dnice. medtem ko Svetovna zdravstvena organizacija priporo\xc4\x8da, da se vse \xc5\xbeenske testirajo, ob prvem obisku pred rojstvom in kasneje v tretjem trimese\xc4\x8dju. \xc4\x8ce so pozitivne, priporo\xc4\x8dajo tudi zdravljenje njihovih partnerjev. Prirojen sifilis pa je \xc5\xa1e vedno pogost v dr\xc5\xbeavah v razvoju, kjer mnoge nose\xc4\x8dnice ostajajo brez kakr\xc5\xa1nekoli predporodne nege oziroma kjer predporodna nega ne obsega pregleda, poleg tega se \xc5\xa1e vedno ob\xc4\x8dasno pojavlja v razvitem svetu, saj je za osebe, pri katerih je verjetnost za sifilis visoka (zaradi jemanja drog itd.), tudi zelo neverjetno, da bi bile dele\xc5\xbene zdravljenja med nose\xc4\x8dnostjo. \xc5\xa0tevilni ukrepi za pove\xc4\x8dan dostop do testov se zdi u\xc4\x8dinkujejo, saj zmanj\xc5\xa1ujejo stopnje prirojenega sifilisa v dr\xc5\xbeavah z nizkimi do srednjimi dohodki._NEWLINE_Sifilis je v Sloveniji na seznamu nalezljivih bolezni, za katere veljajo splo\xc5\xa1ni in posebni ukrepi za njihovo prepre\xc4\x8devanje in obvladovanje v Kanadi  Evropski uniji, ZDA in (seveda) Republiki Sloveniji   To pomeni, da so izvajalci zdravstvenih storitev dol\xc5\xbeni obvestiti organe za javno zdravje, ki bodo potem v najbolj\xc5\xa1em primeru obvestili bli\xc5\xbenje prizadete osebe. Zdravniki lahko tudi spodbujajo bolnike, naj vplivajo na svoje partnerje, da se obrnejo na zdravstveno slu\xc5\xbebo.  CDC priporo\xc4\x8da spolno aktivnih mo\xc5\xa1kim, ki imajo spolne odnose z mo\xc5\xa1kimi, da se testirajo vsaj enkrat na leto.\n_START_SECTION_\nZgodnje oku\xc5\xbebe\n_START_PARAGRAPH_\nNa prvem mestu je za zdravljenje nezapletenega sifilisa \xc5\xa1e vedno  benzatin penicilin G, en odmerek intramuskularno, ali pa azitromicin, en odmerek oralno. Doksiciklin in tetraciklin sta alternativi; zaradi nevarnosti, da pride do porodnih okvar, se nose\xc4\x8dnicam ne priporo\xc4\x8data. Odpornost proti antibiotikom je videti pri \xc5\xa1tevilnih u\xc4\x8dinkovinah, kot so  makrolidi, klidamicin in rifampin. Cefalosporin Ceftriakson, antibiotik tretje generacije, je lahko da enako u\xc4\x8dinkovit kot zdravila na osnovi penicilina. Zdravljeni osebi se svetuje, da se, dokler se rane ne zacelijo, spolnim odnosom izogiba.\n_START_SECTION_\nPozne oku\xc5\xbebe\n_START_PARAGRAPH_\nZaradi slabe penetracije penicilina G v osrednje \xc5\xbeiv\xc4\x8devje se prizadetim pri nevrosifilisu priporo\xc4\x8dajo ve\xc4\x8dji odmerki penicilina intravensko najmanj 10 dni dolgo. \xc4\x8ce je oseba alergi\xc4\x8dna, se lahko uporabi ceftriakson ali pa se sku\xc5\xa1ati z desenzitizacijo za penicilin.  Druge pozne oblike se zdravijo lahko z enkrat tedensko intramuskularno injekcijo penicilina G tri tedne dolgo. Osebe z alergijo lahko kot pri zgodnji obliki bolezni dobivajo doksiciklin ali tetraciklin, \xc4\x8deprav za dalj\xc5\xa1e obdobje.  Zdravljenje na tej stopnji omejuje nadaljnje napredovanje bolezni, vendar ima le rahel vpliv na okvare, do katerih je \xc5\xbee pri\xc5\xa1lo.\n_START_SECTION_\nJarisch-Herxheimerjeva reakcija\n_START_PARAGRAPH_\nEden od mo\xc5\xbenih stranskih u\xc4\x8dinkov zdravljenja je Jarisch-Herxheimerjeva reakcija.  Pogosto se za\xc4\x8dne v \xc4\x8dasu do ene ure in traja 24 ur, s simptomi, kot so vro\xc4\x8dina, bole\xc4\x8dine v mi\xc5\xa1icah, glavobol, in tahikardija. Vzrok so citokini, ki jih imunski sistem spro\xc5\xa1\xc4\x8da v odgovor na lipo-proteine, ki se \xe2\x80\x8b\xe2\x80\x8bspro\xc5\xa1\xc4\x8dajo med razpadanjem bakterij sifilisa.\n_START_SECTION_\nRaziskave\n_START_PARAGRAPH_\nZa ljudi cepiva ni na voljo. V \xc5\xbeivalskih modelih pa ve\xc4\x8d cepiv na osnovi treponemalnih beljakovin zmanj\xc5\xa1uje nastanek razjed. Nadaljnje raziskave so v teku.'